पंजाबी सिंगर जश्न सिंह के सॉन्ग पर झूमे स्टूडेंट्स
पंजाबीगायक आर्टिस्ट जश्न सिंह, एक्ट्रेस साक्षी गुलाटी दुश्मन फिल्म के अन्य कलाकारों ने आर्यन्स ग्रुप ऑफ कॉलेजिज में अपनी लाइव परफॉरमेंस दी। महेश भट्ट की यह पहली पंजाबी फिल्म है जिसे शगुफ्ता रफीक ने लिखा है। इंडो-पाकिस्तान संबंधों की हकीकत पर आधारित है। गुलशन ग्रोवर ने फिल्म में रोल अदा किया है। जशन सिंह ने अपना सॉन्ग ‘अल्लाह हू’ से स्टूडेंट्स को झूमने पर मजबूर कर दिया। खासकर कश्मीरी स्टूडेंट्स को यह सॉन्ग खूब पसंद आया।
इस कार्यक्रम का आयोजन रंगारंग पारंपरिक त्योहार तीज को मनाने के लिए किया गया। स्टूडेंट्स और स्टॉफ ने पारंपरिक पंजाबी कपड़े पहने हुए थे और उन्होंने फिल्मी अदाकारों के साथ पारंपरिक पंजाबी म्यूजिक और ‘बोलियों’ पर डांस भी किया। कलाकारों ने भी स्टूडेंट्स के साथ मस्ती की।
bho_Deva hin_Deva hin_Deva